**Együtt a nőkért a családban és a munkahelyen Mosonmagyaróvár térségében**

A projekt során megvalósítandó helyi Nő-Köz-Pont célja, hogy a térségben élő nők családi, társadalmi és munkaerőpiaci szerepeinek összeegyeztetését elősegítse, a nők foglalkoztathatóságát, atipikus munkavégzését népszerűsítse. A Flesch Központban nyíló iroda többek között ingyenes jogi, pszichológiai tanácsadásokat is nyújt majd, továbbá a pályázati programok mellett gyermekfelügyeletet is biztosít. Kiemelt feladata lesz a nők – már említett munkaerőpiaci integrálódásán túl – a családok helyzetének javítása közvetlen és közvetett segítségnyújtással, a munkáltatók és a munkavállalók közötti együttműködés elősegítése, a család és a munka össze-egyeztethetőségének érdekében. Mivel a kiírás a nők helyzetének javításán keresztül a családok működését célozza, így a tevékenységek során a nők elérésekor az egész család (apák, gyermekek, idősebb generáció/nagyszülők) bevonása fontos szempont.

A Nő-Köz-Pont feladata olyan helyi hálózat létrehozása, amely beazonosítja, nyilvántartja, közvetíti a nők és a hozzájuk kapcsolható családi környezet számára a térségben elérhető szolgáltatásokat. A megvalósítás során az információk áramlása, a szolgáltatások elérhetősége, biztosítása kerül előtérbe. A helyi hálózat kialakításánál olyan együttműködések kerülnek létrehozásra, melyek ezt a célt szolgálják. Ezen együttműködések a helyi erőforrásokra, illetve a helyi igényekre fognak támaszkodni. Ehhez a Nő-Köz-Pont kommunikációs aktivitásokat, szemléletformáló tevékenységeket fog végezni. Itt elérhetőek lesznek formális és nem-formális képzések, fejlesztések, felkészítések is a célcsoport számára.

A pályázat három éves időtartama során cél és feladat, hogy Mosonmagyaróváron a nők és a családok támogatása területén jelentős, minden érdekelt és érintett számára hasznos és sikeres eredményeket tudjunk felmutatni. A Nő-Köz-Pontban és a projektben dolgozók célja a nők munkaerő-piaci helyzetének javítása, a család és munka összeegyeztethetőségének előmozdítása helyi megoldásokkal és együttműködésekkel.

9200 Mosonmagyaróvár, Erkel F. út 14.

+36 96 579 707

Mi az atipikus foglalkoztatás?

Minden, ami eltér a határozatlan idejű, hagyományos keretek között működő, teljes munkaidős foglalkoztatás

Az atipikus foglalkoztatás célja a munka és magánélet/család összehangolása, egyensúlyuk megteremtése

 „Boldog ember az, aki örömmel indul munkába, s még boldogabb az, aki örömmel indul haza is onnan.” (EMMI, Családbarát Munkahely Pályázat)

Atipikus foglakoztatás formái

* határozott idejű munkaviszony
* egyszerűsített foglalkoztatás, alkalmi munka
* részmunkaidős foglalkoztatás
* behívás alapon történő munkavégzés
* munkakör megosztás (job-sharing)
* kötetlen munkarend (rugalmas munkaidő)
* távmunkavégzés
* otthoni munkavégzés (home office)
* bedolgozói munkaviszony
* munkaerő kölcsönzés
* több munkáltató által létesített munkaviszony
* diákmunka
* köztulajdonban álló munkáltató munkaviszonya
* vezető állású munkavállalók
* a cselekvőképtelen munkavállalók munkaviszonya

Miért jó az atipikus munkavégzés a munkavállalónak?

* Mert időtakarékos,
* mert hatékonyabb munkavégzést tesz lehetővé
* mert kevesebb a stressz,
* mert több idő jut a családra és a magánéletre,
* mert nagyobb szabadságot ad.

Kinek való az atipikus munkavégzés?

* Annak, aki szeret sok időt egyedül tölteni,
* aki motivált és dinamikus,
* aki problémamegoldó,
* aki képes folyamatos ellenőrzés nélkül dolgozni,
* aki képes kizárni a külvilágot,
* aki jó kommunikációs képességekkel rendelkezik,
* aki hatékonyan osztja be az idejét.

Hogyan kezdjünk neki az atipikus munkavállalásnak?

* Gondold át, hogy megoldható-e,
* gondold át, hogy neked való-e,
* gondold át, hogy a feltételek adottak-e,
* gondold át és jelöld ki a munkaterületet,
* gondold át és legyen szigorú időbeosztásod,
* gondold át és iktasd ki a zavaró tényezőket,
* gondold át és állítsd fel a prioritást,
* gondold át és dokumentálj minden feladatot,
* gondold át és old meg, hogy folyamatosan elérhető legyél.

A helyi NőKözPont feladata többek között:

* Információ nyújtása
* gyermekfelügyelet (képzések és állásinterjúk idejére)
* háztartást segítő szolgáltatások nyújtása (képzések és állásinterjúk idejére)
* képzések és fejlesztések szervezése
* állásközvetítés (helyi atipikus)
* munkavállalót segítő szolgáltatások (pl.: cserealapú önkéntes együttműködés)
* munkáltatói tanácsadás, felkészítés
* szakmai műhely (munkavállalói és munkáltatói megbeszélések)
* szakmai rendezvények, találkozók szervezése
* nők közéleti szerepvállalásának ösztönzése

Miben fog tudni támogatni a helyi NőKözPont?

* Információ nyújtásában,
* Gyermekfelügyelet biztosításában (képzések és állásinterjúk idejére)
* Háztartást segítő szolgáltatások nyújtásában (képzések és állásinterjúk idejére
* Állásközvetítésben (helyi atipikus)
* Képzések és fejlesztések biztosításában
* Tanácsadásban